

**24. NEDJELJA KROZ GODINU**

***Prvo čitanje****:  Izl 32, 7-11.13-14*

***Drugo čitanje****: 1Tim 1,12-17*

***Evanđelje****:  Lk 15,1-10*

**Zborna molitva**

Bože, Stvoritelju i Svedržitelju.
Daj da ti služimo svim srcem te iskusimo darove tvoje ljubavi.

Po Gospodinu.

**Ulazna pjesma**

Daj mir, Gospodine, onima što se u te uzdaju, da se proroci tvoji pokažu istiniti.
Uslišaj molitve slugu svojih, Izraela, puka svoga. (usp. Sir 36, 18)

**Popričesna pjesma**

 Čaša koju blagoslivljamo, zajedništvo je Krvi Kristove!
Kruh koji lomimo, zajedništvo je Tijela Kristova!

(usp. 1Kor 10, 16)

 Župe svetog Ivana Krstitelja – Rečica

 Br. 604. god. XII. 15. rujna 2019.

*U ono vrijeme: Okupljahu se oko Isusa svi carinici i grešnici da ga slušaju. Stoga farizeji i pismoznanci mrmljahu: »Ovaj prima grešnike, i blaguje s njima.« Nato im Isus kaza ovu prispodobu: »Tko to od vas, ako ima sto ovaca pa izgubi jednu od njih, ne ostavi onih devedeset i devet u pustinji te pođe za izgubljenom dok je ne nađe? A kad je nađe, stavi je na ramena sav radostan pa došavši kući, sazove prijatelje i susjede i rekne im: ’Radujte se sa mnom! Nađoh ovcu svoju izgubljenu.’ Kažem vam, tako će na nebu biti veća radost zbog jednog obraćena grešnika ­negoli zbog devedeset i devet pravednika kojima ne treba obraćenja. Ili koja to žena, ima li deset drahma pa izgubi jednu drahmu, ne zapali svjetiljku, pomete kuću i brižljivo pretraži dok je ne nađe? A kad je nađe, pozove prijateljice i susjede pa će im: ’Radujte se sa mnom! Nađoh drahmu što je bijah izgubila.’ Tako, kažem vam, biva radost pred anđelima Božjim zbog jednog obraćena grešnika.«*

*Riječ Gospodnja.*



**Svim đacima, njihovim**

 **nastavnicima i učiteljima**

 **želimo sretnu i uspješnu**

**novu školsku godinu.**



Mnogi su se uzbudili: Isus ne ide u posjet samo "pristojnim" ljudima, nego i "grešnicima", koji su bili ozloglašeni i omalovažavani. U svakom društvu, u svim vremenima ima takvih razlikovanja i to s dobrim razlogom. Mutni likovi, mafijaški krugovi ili jednostavno "društvo na koje se gleda prijekim pogledom": nikakvo čude da takvo društvo izbjegavaju "pobožni". Je li Isus svjestan u kakvo je "loše društvo" krenuo?

Tako su to vidjeli farizeji njegova vremena. Podsjetimo se: ovi nisu bili loši ljudi, premda ih se danas smatra kao skup licemjera i dvoličnjaka. Oni su bili pobožni, ozbiljno su držali do vjere i pokušavali su nju živjeti. Za svoju religiju prinosili su mnoge žrtve, i često su zbog toga bili siromašni. Carinici nisu poznavali te skrupule i bili su stoga povremeno sasvim bogati. I upravo se s takvim ljudima bavio Isus. Zašto se Isus bavio s takvim "nepristojnim" ljudima? Odgovor daju obje parabole. Odgovor je jasan: za Boga nitko nije bezvrijedan, također ni "izgubljena ovca", niti jeftini novac. Kod Boga, tako kaže Isus po poredbama, nitko nije otpisan. Bog ne poznaje beznadne slučajeve. On zna za izgubljenu ovcu, ali ne i za predaju. I sam mali novac za njega je vrijedan muke traženja.

To je Isusova poruka: Bog ide prema tebi ako si zalutao. Bog te traži, ako si se izgubio. On neće mirovati dok te ne nađe. Iako si zabludio, Bog ide prema tebi do trnovitog šikarja u koje si se zapleo. Nijedno tlo njemu nije prljavo i prašnjavo da te traži i podigne.

Dva pitanja ostaju kod ovih dviju poredbi. Najprije: Tko je izgubljena ovca, izgubljena drahma? Na koga Isus tu misli? Jesu li samo "loši", "zli", "crne ovce?" Ili se svatko od nas tu može prepoznati?

**STVARNE PREPREKE**

Ljudi vole dragocjenosti. Čuvaju ih, paze na njih. Drže ih na posebnim i sigurnim mjestima. Provjeravaju povremeno da li je sve u redu. Neki dan susreo sam se jednim pojmom koji mi se čini dragocjenim, a glasi ovako: **voli svoju vjeru**. Ovo je izrekao veliki nadbiskup i sluga Božji Fultom Sheen. Ona je dragocjeno nasljeđe stoljeća prije tebe, neprocjenjivi dar.

Možda ti se čini da bi bez nje laše bilo sve, da bi bio slobodniji, radio što bi htio. Možda ti je ponekad teret. Ali ona je tvoja vjera, dio tebe, dio tvoga nasljeđa, tvoja dragocjenost.

I možda je stvarna prepreka pravoj i istinskoj vjeri upravo taj nedostatak ljubavi. Onaj kojeg ljubiš i kad je težak – nije težak!

„Sav sadržaj župne kateheze u bitnome se oslanja na tri važna izvora i temelja vjere, tj. na sadržaju i porukama **liturgijske godine**, na **sakramentima Crkve** i na krćanskom **Vjerovanju**… treba težiti tome da vjernike uvjeri da je slavljenje i svetkovanje euharistije (misli se na nedjeljno euharistijsko slavlje) istinsko središte cjelokupnog kršćanskog života…preko stapanja župne kateheze i svetkovanja euharistije doseže se vrhunac i cilj župne kateheze…“ (HBK - Župna kateheza u obnovi župne zajednice).

*Nažalost mnogi, osobito roditelji župnu katehezu doživljavaju kao nužno zlo. Mnogi pak sve drugo doživljavaju važnijim za život djece i mladih. Mnogi kažu da imaju djeca vjeronauk u školi što samo pokazuje da ne razumiju o čemu se radi. Školski vjeronauk trebao bi djeci pružiti znanje o svojoj vjeri, ali i vjeri ili nevjeri drugih i drugačijih. Župna kateheza je uvođenje djece i mladih u život vjere i život župne zajednice.*

*Mnogi pak kažu da su imali samo vjeronauk u crkvi i da bi sada trebalo tako biti. No pri tome zaboravljaju da su sada druga i drugačija vremena.*

**Župna kateheza - vjeronauk**

**PRIVREMENI RASPORED ŽUPNE KATEHEZE:**

Sa župnom katehezom započinjemo u četvrtak 19. rujna:

PRVI I DRUGI RAZRED: četvrtak iza nastave

ČETVRTI I PETI RAZRED: petak iza nastave

PRVOPRIČESNICI: subota u 10,00 sati

FIRMANICI: subota u 11,00 sati

ZBOR. Prema dogovoru s voditeljima zbora

MINISTRANTI: svake prve subote u mjesecu u 16,00 sati

* **RODITELJI PRIPRAVNIKA ZA SAKRAMNTE JEDNOM MJESEČNO PREMA DOGOVORU.**
* **ČITAČI NA NEDJELJNIM I BLAGDANSKIM SLAVLJIMA IMAJU SUSRET JEDNOM MJESEČNO – ZADNJU SUBOTU U MJESECU. ( Neki će pitati: zašto? Da razumiju što prenose vjernicima – Božju riječ!**

|  |  |  |
| --- | --- | --- |
| Ponedjeljak,16. rujna |  | Kornelije i Ciprijan |
| Utorak17. rujna |  | Robert Bellarmin |
| Srijeda18. rujna  |  | Josip Kupertinski |
| Četvrtak,19. rujna |  | Januarije |
| Petak20. rujna  |  | Andrija Kim |
| Subota, 21. rujna  |  | MATIJA APOSTOL |
| **Nedjelja,**22. rujna | 9,0011,00 | **25. NEDJELJA KROZ GODINU**+ OBITELJ Bartolac, + Jela, Josip Haluga; + Marica Žunac (god) i obitelj Belokleić; + Mato, Mara Žuinac i obitelj; +Josip, Ivan, Mara Vusak i obitelj; + Ivan Lovrić i obiteljPOLDANJA SVETA MISA – pro populo |



Počele su pripreme za drugu fazu obnove unutrašnjosti župne crkve.

MOLITVENA ZAJEDNICA – SUSRETI NEDJELJOM U 18,00 SATI U ŽUPNOJ CRKVI!

**DAROVALI OVAJ TJEDAN ZA OBNOVU NAŠE ŽUPNE CRKVE:**

Obitelj Marić Vrane, Rečica 13

Hvala svima a potičemo i druge!

Ostali možete darovati u župnom uredu ili sakristiji ili u banci. Župa sv. Ivana Krstitelja Rečica ( za obnovu župne crkve) IBANHR8124000081104962168

Susreti zaručničkog tečaja održavaju se u Pastoralnom Centru župe Presvetog Srca Isusova, M. Držića 2, 47000 Karlovac, s početkom u 19:30 sati.

Zainteresirani za prijavu neka se jave na telefon 047/ 414-633; ili na mail župe: zupa.karlovac2@zg-nadbiskupija.hr

Cijena po zaručničkom paru iznosi 100kn.

Potrebni podaci za prijavu: ime i prezime zaručnika, župa stanovanja zaručnika, broj telefona

Zahvaljujem i želim svako dobro.

Termini tečajeva su:

23-26. rujan 2019.

18-21. studeni 2019.

27-30. siječnja 2020.

02-05. ožujka 2020.

04-07. svibnja 2020.

**ŽUPNE OBAVIJESTI**